b'\n_START_ARTICLE_\nFakulteta za upravo v Ljubljani\n_START_SECTION_\nVizija\n_START_PARAGRAPH_\nFakulteta za upravo bo vir iskanih strokovnjakov. Prepoznavna bo po inovativnih izobra\xc5\xbeevalnih pristopih, zanimivih predavanjih, kakovostnem raziskovalnem delu in strokovnjakih, ki sodelujejo pri oblikovanju mnenja strokovne javnosti doma in v svetu. Proces izobra\xc5\xbeevanja bo pu\xc5\xa1\xc4\x8dal kakovosten pe\xc4\x8dat, zato bodo njeni diplomanti ponosni na diplomo._NEWLINE_Fakulteta za upravo bo povezana in dobro organizirana izobra\xc5\xbeevalna ustanova. Vloge bodo jasno opredeljene, razdeljene in spo\xc5\xa1tovane. Zaposleni bodo predani uresni\xc4\x8devanju poslanstva organizacije. Medsebojno bodo povezani, obve\xc5\xa1\xc4\x8deni in imeli bodo mo\xc5\xbenost osebnega razvoja.'